Onko olemassa yliluonnollinen ulottuvuus, tuntematon maailma?
Onko elämää kuoleman jälkeen? Onko enkeleitä olemassa?
Voivatko unet tuoda viestejä taivaasta?
Voimmeko avata menneisyyden yliluonnollisia salaisuuksia?
Ovatko ihmeparantumiset totta?
Sid Roth on tutkinut yliluonnollista maailmaa 35 vuotta.
Tervetuloa katsomaan Yliluonnollista!-ohjelmaa.
Hei, olen Sid Roth.
Tervetuloa maailmaani, joka on luonnollisesti yliluonnollinen.
Turvaudumme spesialisteihin. Sydän- ongelmainen menee kardiologille.
Myös yliluonnollisessa maailmassa on spesialisteja.
Moni ei huomaa sitä, mutta näin on.
On ihmisiä, joilla parantamisen lahja toimii.
He rukoilevat syöpäsairaan puolesta, ja sairas paranee.
Kun hän rukoilee kuuron puolesta, yleensä kuulo palaa.
Samoin toimii psalmien laulaminen. Siinäkin on spesialisteja.
Radioasemia voi kuunnella eri taajuuksilta.
Vieraani laulaa taajuudella, joka lievittää stressiä -
ja lähettää yliluonnollista rauhaa.
Hänen äänensä on oikealla taajuudella.
Tulette huomaamaan sen, minkä olen huomannut häntä kuunnellessani.
Stressi ei kestä sitä taajuutta.
Ainutlaatuisesta lahjasta joutuu monesti maksamaan kovan hinnan.
Julie, sinä ja miehesi muutitte pienelle maatilalle, -
jossa koitte monia haasteita. Mitä teille tapahtui?
Hoitelin kolmea pientä lastamme.
Mieheni etsi itseään ja uraansa.
Päätimme muuttaa maalle ja remontoida talomme.
Taloutemme oli kyllä tiukalla.
Elimme paljolti maatilamme turvin ja kotieläimiä hoitaen.
Olisiko nimesi pikemminkin Julie Stressi True? Oliko näin?
Meillä oli silloin raskaita taakkoja.
Se oli vaikeaa aikaa perheessämme.
Miksi pianosi oli ladossa? ― Tuvassa oli rakennustelineitä, -
eikä pianolle ollut muuta paikkaa kuin lato, jossa saatoin soittaa.
Elämäsi äitinä ja vaimona oli vaikeaa.
Et päässyt käymään missään. Talous takkuili.
Pujahdit latoon soittamaan, mutta eikö siellä ollut kylmä?
Usein oli. Soitin pianoa joskus talvitakki ylläni.
―Miksi menit soittamaan kylmään?
Epätoivoni vei minut etsimään suhdetta Jumalaan.
Halusin oppia tuntemaan Hänet paremmin ja antautua ylistykseen.
Jumalalla on kaikki vastaukset. Sain Häneltä ilmestyksen.
Sinulla oli kysymyksiä ja lauloit. Kysyitkö ne laulaen?
Joskus kysyin laulaen ja soittaen. Jumala vastasi samalla kun lauloin.
Se oli kuin virtaa.
Kertoisitko laulusta ”Oi sieluni”?
Se perustuu psalmiin 62.
Se opettaa puhumaan sielulle ja sanomaan, -
että Jumala antaa minulle levon. Se lohdutti minua suuresti.
Soittaisitko ja laulaisitko sen pianon ääressä? ― Mielihyvin.
― Lupaan, ettei nyt tule yhtä kylmä kuin ladossa.
Pidän tästä laulusta. Julie puhuu sielulleen.
Kuningas Daavidkin puhui sielulleen.
Psalmissa 103 Daavid sanoo: ”Ylistä Herraa, minun sieluni.”
Se on kuin käsky. ”Ylistä Herraa, minun sieluni. -
Älä unohda, mitä hyvää Hän on sinulle tehnyt.”
Joskus sielu unohtaa, mitä hyvää Jumala on tehnyt, -
kun Hän antaa kaikki syntini anteeksi -
ja parantaa kaikki sairauteni.
Jonkun kaula parantui juuri. Nyt laulaa Julie True.
Olet minun rakkauteni ja elämäni.
Sinussa täyttyy sydämeni kaipuu.
Olet minun kammioni, -
jossa on tyyntä ja turvallista.
Olet lempeä Isäni -
ja rakastava Herra.
Olet minun Vapahtajani -
ja Kuninkaani nyt ja aina.
En pelkää elämän myrskyjä, -
vaan ratsastan aalloilla.
Sillä sinä olet minun kallioni, -
uskoni vankka perusta.
Oi sieluni, sieluni: -
Lepää yksin Jumalassa.
Oi sieluni, sieluni: -
Lepää yksin Jumalassa.
Ohjelma jatkuu katkon jälkeen.
Monet katsojat kertovat ihmeistä, tunnusteoista ja parantumisista -
katsottuaan ohjelmiamme.
Olen 14-vuotias. Katsoin ohjelmaa enkeleistä, -
ja lämpö virtasi minuun. Aloin itkeä.
Paranin syövästä, jota ei voitu leikata!
On siunaus katsoa ohjelmaa viikoittain.
Jos ohjelmamme on koskettanut sinua, -
jaa oma todistuksesi osoitteessa www.sidroth.org/praise.
Yliluonnollista!-ohjelma jatkuu.
Julie, mikä on laulujesi ja musiikkisi tarkoitus?
Kysyin sitä Jumalalta, ja Hän sanoi: -
"Tuo tähän maailmaan parantavia ääniä."
Mielestäni se tarkoittaa vihollis- linjojen taakse ujuttautumista.
Äskettäin Hän selvensi, että musiikki ulottuu paikkoihin, -
mihin emme yleensä ajattele sen ulottuvan.
Hän sanoi, että musiikki muuttaa sairauksien solurakennetta -
ja se voi vaikuttaa traumasta kärsivien aivosoluihin.
Minua ei ole kutsuttu ylistyksenjohtajaksi.
Jumala puhui parantavista äänistä, ei ylistyslauluista.
Kun näitä ääniä kuuluu, tapahtuu ihmeellisiä asioita.
Kerro naisesta, jonka hoidossa oli leukavammainen lapsi.
Hän kertoi, että hänellä on kotihoidossa lapsia, -
joille hän soitti musiikkiani pannessaan heitä nukkumaan.
Lapset nukahtivat oitis.
Eräs pikku tyttö näki usein unta Jumalasta.
Toisella lapsella, jolla oli vain puoli leukaa syntymästään,
oli oppimisvaikeuksia. Kahden vuoden kuluessa -
lapsen leuka kasvoi normaaliksi, ja hän oli välkky koulussa.
Sellainen ylistys on minulle mieleen ― entä teille?
Pidät spontaanista musiikista. Mitä se on?
Siinä ei ole ennakkosuunnitelmaa.
Laulan sydämestäni Jumalalle senhetkisessä Hengen johdatuksessa.
Siinä ei ole kaavaa eikä rajoja.
Eikö olisi helpompaa laulaa ennestään tuttua säveltä?
― Ei minusta. Se tuntuu nyt haasteelliselta.
Laulan kyllä tavallisia mieleeni tulevia lauluja ylistyksessä, -
mutta usein on kuin ostaisi tervehdyskortin, -
jonka tekstiin sydämesi ei yhdy.
Haluan laulaa Jumalalle siitä, mitä sydämelläni on.
Laulaisitko laulun nimeltä "Parantuminen läsnäolossani"?
Ymmärrättekö, että Jumalan läsnäolossa kaikki on mahdollista?
Siinä on kaikki. Kuulitteko?
Kaikki on mahdollista Hänen läsnäolossaan.
Sinun läsnäolosi parantaa.
Sinun läsnäolosi parantaa, -
oi Jeesus.
Sinun läsnäolosi parantaa.
Sinun läsnäolosi parantaa, -
oi Jeesus.
Sinun nimessäsi on parantavaa voimaa.
Sinun nimessäsi on parantavaa voimaa, -
oi Jeesus.
Sinun nimessäsi on parantavaa voimaa.
Sinun nimessäsi on parantavaa voimaa, -
oi Jeesus.
Yliluonnollista! jatkuu pian.
Maailmamme erottelee ihmisiä eri ryhmiin.
Raamattu kertoo, kuinka Jeesus yhdisti juutalaiset ja pakanat.
Hän loi uuden ihmisen, uuden ihmiskunnan.
Jumala toimii tämän uuden ihmisen kautta voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja kirkon juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Yliluonnollista!-ohjelma jatkuu.
Miltä teistä mahtaa tuntua? Julien laulaessa tunnen Jumalan läsnäolon.
Tuntuu, kuin musiikkisi menisi kuulijoiden sisään -
näkymättömässä maailmassa. Sanasi menevät heihin sisään.
Kerroit, kuinka opit ladossa antautumaan Hengelle.
Mitä se on? Mitä on Hengelle antautuminen?
Heti, kun istun soittimen ääreen ja alan laulaa, -
tulen kuin toiseen maailmaan.
Kaikki, mikä maailmassa huolettaa, haihtuu pois. Minä pidän siitä.
Ei ole ihanampaa kuin olla Jumalan läsnäolossa.
Siinä ovat rauha, lepo ja vapaus.
Eikö ole ihmeellistä kuulla, mitä laulusi saavat ihmisissä aikaan, -
kun antaudut Jumalan läsnäoloon? ―Niin on. Se on uskomatonta.
― Kerro erään henkilön avioliitosta, joka eheytyi.
Molemmat puolisot olivat pettäneet toisiaan.
Mies päätti kuunnella musiikkiani päivät ja yöt.
Se pehmitti hänen sydämensä, ja hän pystyi antamaan anteeksi.
Tämä johti sovintoon. Juuri näin pehmennyt sydän toimii.
Jumalan läsnäolossa kovuus sulaa pois sydämen joka sopukasta.
Silloin astuu eri maailmaan eikä elä oman mielen mukaan, -
ja silloin Jumalan Hengellä on aikaa tehdä työtään.
Kerro eräästä myyntimiehestä. ―Se oli mukava tapaus.
―Musiikkisi tehoaakin kaikkiin ongelmiin.
Muuan rouva kertoi miehestään, joka oli osa-aikainen myyjä.
Työ ei sujunut niin kuin piti, ja mies arkaili tehtävässään.
Hän kuunteli musiikkiani myyntimatkoillaan.
Myynti kasvoi hurjasti.
Hän sai firmasta kokopäivätyön, ja hänestä tuli alansa huippumyyjä.
Kun ihmiset kysyivät, mikä hänen salaisuutensa on, hän sanoi: -
"Kuuntelen Julie Truen musiikkia." Kukas hän on, ihmiset kyselivät.
Sydämesi kaipaa syvempää Jumalan rakkautta. On se sinun tavoitteesi?
Kyllä. Minusta sielumme ydin ja ankkuri on tuntea, -
että Jumala rakastaa meitä. Ellemme anna Hänelle aikaa, -
emme saa tietää, miten paljon Hän meitä rakastaa.
Mitä enemmän oppii tuntemaan Jumalaa ja ymmärtämään, -
miten paljon Hän rakastaa meitä, sitä enemmän -
Häntä haluaa ylistää ja antaa aikaansa Hänelle.
Haluan, että antaudut Hengelle nyt heti.
Kuuntele Julien laulu "Missä vedet virtaavat".
Hesekiel sanoo: "Missä vedet virtaavat, siellä paranee."
Haluan päästä syvemmälle Sinun rakkauteesi tänä iltana, Herra.
Haluan päästä syvemmälle Sinun rakkauteesi tänä iltana, Isä.
Tahdon tuntea rakkautesi syvemmin, Isä.
Tahdon mennä sinne, missä vedet virtaavat, -
mennä sinne, missä vedet virtaavat.
Haluan mennä yhä syvemmälle sinne, -
missä vedet virtaavat, -
missä vesi tihkuu sydämeni joka sopukkaan.
Haluan päästä syvemmälle, -
Haluan päästä syvemmälle, Herra, -
Sinun rakastavaan isänsydämeesi.
Tahdon elää rakkaudestasi minua kohtaan.
Syvemmälle, Herra, syvemmälle, Herra.
Anna veden nousta, anna veden nousta.
Anna joen nousta ylemmäs minussa.
Ensi kerralla Yliluonnollista!-ohjelmassa: -
Se, mitä ensimmäiset messiaaniset juutalaiset tiesivät, -
saattaa olla tuntematonta nykyiselle sukupolvelle.
Eivät vain heidän ikivanhat rukouksensa, vaan rukoukset, -
joista sanoisin ja joista Raamattu sanoo, -
että ne avasivat oven yliluonnolliseen maailmaan.
Haluatteko kuulla siitä? Minä ainakin haluan.
Suomennos: Kai Mäkelä